proxectonos/corpus_dominio_legal_administrativo_tmp huggingface dataset:
08/08/2019 | Administración LocalMunicipal
San Sadurniño
Aprobación do padrón fiscal de axuda no fogar do mes de maio de 2019

ANUNCIO Exposición pública de aprobación de padrón fiscal de axuda no fogar do mes de maio de 2019 Apróbase por Resolución da Alcaldía, con data 1 de agosto de 2019, o padrón cobratorio correspondente á prestación do servizo de axuda no fogar a persoas dependentes do mes de maio do presente exercicio 2019, que comprende un total de 39 recibos e ten un importe total de 4.822,75 euros, e á prestación do servizo de axuda no fogar de libre concorrencia do mes de maio do presente exercicio 2019, que comprende un total de 8 recibos e ten un importe total de 354,11 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 2 de agosto de 2019. O ALCALDE Secundino García Casal
08/08/2019 | Administración LocalMunicipal
Oza-Cesuras
Devolución de aval a “Construcciones Leonardo Miguélez, S. L.”, depositado para a obra “Aglomerado nas parroquias de Mondoi, Porzomilloes e Cuíña, e afirmado na parroquia de Rodeiro”

ANUNCIO Transcorrido o prazo de garantía para a execución da obra denominada “AGLOMERADO NAS PARROQUIAS DE MONDOI, PORZOMILLOS E CUÍÑA, E AFIRMADO NA PARROQUIA DE RODEIRO”. E solicitada pola empresa contratista “CONSTRUCCIONES LEONARDO MIGUÉLEZ, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 23 de xullo de 2019. O alcalde Asdo.: José Pablo González Cacheiro
08/08/2019 | Administración LocalMunicipal
Vimianzo
Anuncio de aprobación da dedicación exclusiva da segunda tenente de alcalde

Faise público que o Pleno do Concello de Vimianzo, na sesión extraordinaria celebrada o 8 de xullo de 2019, adoptou o seguinte acordo: “(…) PRIMEIRO.–Que a segunda tenente de alcalde, D.ª María José Pose Pérez, se adique de maneira exclusiva ás seguintes tarefas delegadas por Resolución da Alcaldía núm.769/2019, do 2 de xullo de 2019: áreas de Benestar Social, Igualdade, Ensino e Mocidade. Percibirá unha retribución anual bruta de 27.300,00 euros, repartida en 14 pagas mensuais de 1.950,00 euros, das que se deducirá a parte correspondente da súa aportación á Seguridade Social e ó IRPF. O devengo da paga extra será de conformidade co establecido para os funcionarios da Corporación. SEGUNDO.–A presente adicación exclusiva xurdirá efectos dende a aceptación da dita adicación exclusiva por parte da concelleira, data na que producirá efectos, cursando a correspondente alta na Seguridade Social e conta ao Pleno da Corporación. TERCEIRO.–Quedan modificadas as bases de execución do orzamento vixentes en todo o que afecte a este acordo e quedan derrogados tódolos acordos que contradigan ao presente.” Vimianzo, 29 de xullo de 2019. A alcaldesa Mónica Rodríguez Ordóñez
28/08/2019 | Administración LocalMunicipal
Brión
Delegación funcións de Alcaldía

Tendo previsto ausentarme do termo municipal no período comprendido entre os días 26 e 31 de agosto de 2019, ámbolos dous incluídos, e vistos os artigos 44 e 47 do R. D. 2568/1986, do 28 denovembro, resolvo: 1º) Delegar o exercicio das funcións da Alcaldía no Tenente de Alcalde D. Pablo Lago Sanmartín, durante o prazo sinalado.2º) Que se notifique esta resolución ao interesado para o seu coñecemento e efectos e se publique no B. O. P.3º) Da presente resolución darase conta ao Pleno na primeira sesión que celebre, consonte co artigo 44.4 do R. O. F. Brión, 23 de Agosto de 2019 Bianca Roxana Pietropaolo Villorejo
28/08/2019 | Administración LocalMunicipal
Mañón
Acordos do pleno en materia organizativa para o período 2019-2023

O Pleno do Concello, en sesión celebrada o 15 de xullo de 2019 adoptou, entre outros, os seguintes acordos: Acordouse que as sesións ordinarias do Pleno se celebren con carácter bimensual os últimos xoves dos meses impares ás 20,00 horas. O Pleno acordou a creación da Xunta de Goberno Local e delegar as seguintes competencias: - O exercicio de accións xudiciais e administrativas e a defensa da Corporación en materia de competencia plenaria. - A declaración de lesividade de actos do Concello. - A concertación de operacións de crédito nas que a contía acumulada, dentro de cada exercicio económico, exceda do 10 por cento dos recursos ordinarios do Presuposto, salvo as de tesourería, que lle correspondería cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior, de conformidade co que dispón a lei reguladora das facendas locais. - A aprobación de proxectos de obras e servizos cando sexa competente para a súa contratación ou concesión e cando non estean previstos nos presupostos. As demais que expresamente lle confiran as Leis. Composición: - Presidente: Alfonso Emilio Balseiro Gómez, Alcalde da corporación. - Vogais: María Valiña Garrido, Secretaria-Interventora María Natividad Rubido Martínez, Funcionaria municipal - Secretaria: María Carmen Casás López, Funcionaria municipal. O Pleno acordou declarar a existencia de Comisión Especial de Contas e aprobar a constitución da Comisión Informativa de asuntos de Pleno. Mañón, 24 de xullo de 2019. O ALCALDE Alfonso Emilio Balseiro Gómez
28/08/2019 | Administración LocalMunicipal
Oleiros
Área Económica
Aprobación definitiva da modificación de créditos núm.2019/MCPL01, de aprobación de crédito extraordinario e suplemento de crédito.

APROBACIÓN DEFINITIVA DE MODIFICACIÓN DE CRÉDITOS Aprobada definitivamente a Modificación de Créditos núm.2019/MCPL01 sobre o Orzamento do Concello de Oleiros correspondente ao exercicio 2019, de aprobación de crédito extraordinario e suplemento de crédito por importe de 3.850.221,25€. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.143, de 31 de xullo de 2019, faise público que, despois de terse tramitado dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. En Oleiros, asinado dixitalmente polo Alcalde, Ángel García Seoane, o día o 23 de agosto de 2019.
28/08/2019 | Administración LocalMunicipal
Teo
Anuncio exposición pública Conta Xeral 2018

En cumprimento dos artigos 116 da Lei 7/1985, de 2 de abril, de Bases do Réxime Local e 212.3 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unha vez informada favorablemente pola Comisión Informativa Especial de Contas, Facenda e Asuntos económicos, en sesión data 20/08/2019, a Conta Xeral do Concello de Teo correspondente ao exercicio 2018, exponse ao público durante o prazo de 15 días hábiles a contar dende o día seguinte ao da publicación deste anuncio no Boletín Oficial da Provincia, durante os cales e 8 máis, as persoas interesadas poderán presentar reclamacións, reparos ou observacións. Teo, 22 de agosto de 2019. O ALCALDE Rafael Sisto Edreira
28/08/2019 | Administración LocalMunicipal
Narón
Secretaría
Anuncio da relación de aprobados no proceso selectivo para dúas prazas de auxiliar administrativo do Concello de Narón

Anuncio da relación de aprobados no proceso selectivo para a provisión de 2 prazas de auxiliar administrativo do Concello de Narón. Narón, 21 de agosto de 2019 O alcalde acctal. Benito Miguel Datsko Layza
28/08/2019 | Administración LocalMunicipal
Trazo
Conta Xeral 2018

Formulada e rendida a Conta Xeral do presuposto desta Corporación correspondente ó exercicio de 2018, e informada pola Comisión Especial de Contas, exponse ó público cos documentos que a xustifican, na Secretaría deste Concello por espazo de quince días, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días máis, de conformidade co que determina o artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Trazo, 20 de agosto de 2019. A Alcaldesa, Asdo. Josefina Suárez López.
28/08/2019 | Administración LocalMunicipal
Paderne
Conta Xeral do exercicio 2018

A Conta Xeral do Concello de Paderne ( A Coruña ) correspondente ó exercicio económico de 2018, composta polas Contas e Estados ós que fai referencia o artigo 209 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e Informada pola Comisión Especial de Contas, o día 27 de agosto de 2019, exponse ó público na Secretaria deste Concello polo prazo de 15 días hábiles, durante os cales e oito máis, contados a partir do seguinte ó da publicación deste anuncio no Boletín Oficial da Provincia, os interesados poderán examinala e presentar por escrito os reparos, reclamacións ou observacións que se estimen oportunos, de conformidade co disposto no artigo 212.3 do citado texto legal e demais disposicións concordantes. Paderne, 27 de agosto 2019 O ALCALDE – PRESIDENTE ASDO.- CÉSAR LONGO QUEIJO
28/08/2019 | Administración LocalMunicipal
Mañón
Conta xeral do orzamento 2018

Formada e rendida a Conta Xeral correspondente ó exercicio 2018, informada pola Comisión Especial de Contas, en sesión celebrada o día 22 de agosto de 2019, sométese a información pública polo prazo de quince días hábiles, contados dende o seguinte ó da publicación do presente anuncio; durante os mesmos e oito máis, os interesados poderán presentar as reclamacións, reparos ou observacións que se estimen oportunos, ó abeiro do establecido no artigo 212 do RDL 2/2004, polo que se aproba o texto refundido da Lei Reguladora das Facendas Locais. Mañón, 23 de agosto de 2018. O ALCALDE Alfonso Emilio Balseiro Gómez
28/08/2019 | Administración LocalMunicipal
Cambre
Avocación de competencias da sexta tenente de alcalde Maria Dolores Pan Lesta o día 1 de setembro e do 6 ao 15 de setembro de 2019, ambos os dous incluídos

Esta Alcaldía, con data do día 21 de agosto de 2019, ditou a resolución núm.1693/2019 que literalmente se transcribe a seguir: “Dona Adriana Aparecida El Fadel Roman Naranjo, sexta tenente de alcalde, comunicou a esta alcaldía que por vacacións, non poderá exercer as súas funcións como concelleira delegada de área, o día 1 de setembro de 2019 e dos días 6 ao 15 de setembro de 2019, ambos os dous incluídos, segundo o seu escrito rexistrado de entrada o día 19 de agosto de 2019 co número 0/5509. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Economía, Facenda e Recursos Humanos a prol de dona Adriana Aparecida El Fadel Roman Naranjo, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Adriana Aparecida El Fadel Roman Naranjo o día 1 de setembro de 2019 e dos días 6 ao 15 de setembro de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución número 1841/2016, de data 18 de novembro. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 21 de agosto de 2019 O alcalde en funcións P. D. (R. A. nº 1614/2019, do 5 de agosto) Juan González Leirós
28/08/2019 | Administración LocalMunicipal
Valdoviño
Resolución alcaldía 323/2019

Resolución Alcaldía nº 323/2019 de data 22/08/2019 En data 31 de xullo de 2019, esta Alcaldía, mediante decreto núm.286/2019, emitiu decreto rexistrado con número 286/2019 (Publlicación BOP núm.150 de 9 de agosto), no que en virtude dos artigos 21.3 da Lei 7/1985 do 2 de abril e artigos 44 e 47 do ROF, Resolvía a por motivos de carácter persoal, a delegación das súas funcións dende o día 1 de agosto de 2019 ata a súa incorporación, na 1ª tenente de Alcalde, dona Rosa Ana García López. Tendo previsto no día de hoxe a incorporación, en virtude das competencias atribuidas por Lei, RESOLVE: Primeiro.- Tendo cesado a causa que motivou a substitución do Alcalde por motivos personais, deixar sen efecto (revocar) a delegación da totalidade das atribucións da Alcaldía efectuada na 1ª tenente de Alcalde por decreto 286/2019, con efectos do día de hoxe, a partires das once horas, que asume de novo as súas funcións. Segundo.- Comuniquese dito acordo a dona Carmen Catalina Linehan Baza para o seu coñecemento e efectos. Terceiro.- Publiquese dita resolución na BOP da Coruña, aínda que surtirá efectos a partir do intre da revogación indicado. Cuarto.- Dar conta ao Pleno na primeira sesión ordinaria que celebre. Valdoviño, 22 de agosto de 2019 O Alcalde, Asdo.: Alberto González Fernández
28/08/2019 | Administración LocalMunicipal
Pontedeume
Avocación de funcións da Alcaldía-Presidencia para casamento

Avocación de funcións da Alcaldía-Presidencia para casamento. (Expediente TEDeC 2019/G003/000596) Por medio de decreto número 537.2019, de 21 de agosto, resolveuse avocar a competencia de funcións da alcaldía, cuxo contido se transcribe, en estrato: “DON BERNARDO FERNANDEZ PIÑEIRO ALCALDE-PRESIDENTE DO CONCELLO DE PONTEDEUME (A CORUÑA).//. Unha vez que por Decreto de alcaldía 519.2019 de 9 de agosto, está nomeado Alcalde en Funcións para esa data o 2º Tenente de Alcalde, D. José Simoes Couceiro.//. Tendo en conta o disposto no artigo 10 da Lei 40/2015, de 02 de outubro, do Réxime Xurídico do Sector Público e considerando a atribución concedida a esta Alcaldía segundo o establecido no artigo 21.1. da Lei 7/85, do 2 de abril, de Bases de Réxime Local, RESOLVO: PRIMEIRO.- Avocar a competencia delegada da alcaldía mediante Decreto 519.2019 de 9 de agosto exclusivamente para o acto concreto da celebración do matrimonio civil entre.//. e.//., o 23.08.2019, ás 19h na Casa do Concello de Pontedeume. SEGUNDO.- Publicar a presente resolución no BOP aos efectos oportunos.//.” Documento asinado dixitalmente por D. José Simoes Couceiro, Alcalde en funcións (Delegación conferida por Decreto 519.2019 de 9 de agosto), en Pontedeume a 22 de agosto de 2019.
28/08/2019 | Administración LocalMunicipal
Neda
Anuncio de aprobación definitiva de modificación da base 32ª das de execución do orzamento do exercicio 2018 prrorrogado ao exercicio 2019

O día 22 de xullo de 2019, o Pleno da Corporación aprobou inicialmente o expediente de modificación da base 32ª das de execución do orzamento, a fin de aumentar o cadro relativo ás subvencións previstas nominativamente no Orzamento. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 142 do día 30 de xullo de 2019. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase a redacción completa de tal modificación aos efectos da súa aprobación definitiva e entrada en vigor. Consecuencia disto, engádense dúas liñas á táboa de subvencións nominativas que figuran na dita base, do seguinte xeito: (…) As aplicacións previstas no Orzamento do Concello para estas atencións son as seguintes: (…) O que se publica para os efectos previstos na lexislación citado, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Neda, 22 de agosto de 2019 O alcalde Ángel Alvariño Saavedra
28/08/2019 | Administración LocalMunicipal
Padrón
Anuncio de aprobación definitiva dos expedientes de de crédito extraordinario 1- 2019 financiado con remanente líquido de tesourería para gastos xerais do exercicio 2018.

Tendo quedado definitivamente aprobado o crédito extraordinario 1/2019 por importe de 36.163,10 €, pola aprobación inicial polo Pleno da Corporación en sesión ordinaria realizada, en primeira convocatoria, o 26 de xullo de 2019, e polo transcurso dun período de exposición ao público de 15 días hábiles sen que se tivesen presentado reclamacións, en cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, faise público que os Estados que se integran no crédito extraordinario 1/2019, tanto en gastos como en ingresos, a nivel de capítulos, ascenden aos importes que a continuación se expresan: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Padrón, 23 de agosto de 2019. O Alcalde Asdo. Antonio Fernández Angueira.
28/08/2019 | Administración LocalMunicipal
Coristanco
Aprobación padrones fiscales IAE C. Municipal, IAE C. Provincial, IBI urbana, IBI rústica, IBI C. especiais, taxa lixo comercial e taxa lixo doméstico

APROBACIÓN PADRONES FISCALES IAE C. MUNICIPAL, IAE C. PROVINCIAL, IBI URBANA, IBI C. ESPECIAIS, IBI RÚSTICA, LIXO COMERCIAL, LIXO VIVENDAS EXERCICIO 2019, CONCELLO CORISTANCO. Por resolución de alcaldía número 528/2019, de data 13-08-2019, acordouse o seguinte: “ RESOLUCIÓN DE ALCALDÍA: APROBACIÓN PADRONES FISCALES IAE C. MUNICIPAL, IAE C. PROVINCIAL, IBI URBANA, IBI C. ESPECIAIS, IBI RÚSTICA, LIXO COMERCIAL, LIXO VIVENDAS EXERCICIO 2019 EXPEDIENTE: 2019/G003/000557 ANTECEDENTES: Vistos os padróns confecionados polo Recadador Municipal, achegados a este Concello de Coristanco con data 2 de agosto de 2019 a través do rexistro electrónico SIR, RE: 190110735427, RE: 190110736043, RE: 190110736716, RE: 190110737083, RE: 190110737292, RE: 190110737742, RE: 190110748241, RE: 190110749017 correspondentes aos impostos municipais e importes seguintes: Visto o informe emitido pola Intervención deste Concello sobre os aspectos legais e procedimentais do asunto. Vistas as miñas facultades atribuídas en virtude do disposto na Lei 7/85 de 2 de abril, Reguladora das Bases de Réxime Local, e 39/2015, de 1 de outubro, sobre procedemento administrativo das administracións públicas, RESOLVO: Primeiro.- Aprobar os padróns municipais correspondentes ao exercicio 2019 segundo o seguinte desglose: Segundo.- Que, por tratarse de tributos de cobro periódico por recibo, o presente acordo se expoña ao público mediante edicto que se publicará no B. O. P. e no taboleiro de anuncios da Corporación. Esta exposición polo prazo de quince días, desde a correspondente publicación, servirá de notificación colectiva a tódolos contribuíntes, nos temos establecidos no artigo 102.3 da Lei 58/2003, Xeral Tributaria. Terceiro.- Fixa-lo período de cobro do presente padrón en período voluntario dende o 16 de setembro ata o 20 de novembro de 2019. Cuarto.- Notificar o presente acordo ao Servizo de Xestión e Recadación municipal para que proceda a xestionar o seu cobro e dar conta do mesmo aos servizos económicos do Concello para a súa constancia e efectos. Coristanco, asinado electrónicamente polo alcalde, Juan Carlos García Pose, e a secretaria accidental, Raquel Andrade García, na/s data/s que figuran nas sinaturas electrónicas.” Coristanco, 14 de agosto de 2019. O alcalde, Juan Carlos García Pose
20/08/2019 | Administración LocalMunicipal
Narón
Intervención
Edicto conta xeral

Formuladas e rendidas a Conta Xeral do propio Concello, a do seu Padroado de Cultura e as Contas Anuais da empresa mixta Compañía de Servicios Medioambientales do Atlántico, S. A. (COSMA) correspondentes ao exercicio 2018 e ditaminada pola Comisión Especial de Contas celebrada o 19 de agosto de 2019, exponse ao público cos documentos que a xustifican na Intervención Xeral deste Concello, durante quince días hábiles contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos durante o devandito prazo de exposición e os oito días seguintes, de conformidade co disposto no art.116 da lei 7/85 de 2 de abril e no art.212 do Real Decreto Lexislativo 2/2004 de 5 de marzo. Narón, 19 de agosto de 2019 O alcalde accidental Guillermo Sánchez Fojo
20/08/2019 | Administración LocalMunicipal
Muros
Anuncio de delegación de funcións da Alcaldía

ANUNCIO A alcaldesa do Concello de Muros, o 14 de agosto de 2019, ditou o decreto que é do teor literal: “María Inés Monteagudo Romero, alcaldesa do Concello de Muros (A Coruña). O artigo 23.3 da Lei 7/1985, do 2 de abril, Reguladora das bases de réxime local (LRBRL), establece que os tenentes de alcalde substitúen polo orde do seu nomeamento e nos casos de vacante, ausencia ou enfermidade, ao alcalde. O artigo 21 do RD L 781/1986 polo que se aproba o Texto Refundido das disposicións legais vixentes en materia de Réxime Local (TRRL) a estes efectos sinala que: Cando o alcalde se ausente do termo municipal por máis de vinte e catro horas sen conferir a delegación, ou cando por unha causa imprevista lle resulte imposible outorgala, substituiralle o tenente de alcalde a quen corresponda, quen deberá dar conta diso ao resto da Corporación. Finalmente o artigo 47 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais (ROF) veu a desenvolver os anteriores artigos nos seguintes termos: Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. (.) Cando o alcalde se ausente do termo municipal por máis de vinte e catro horas, sen conferir a delegación, ou cando por causa imprevista lle resulte imposible outorgala, substituiralle, na totalidade das súas funcións, o tenente de alcalde a quen corresponda, dando conta ao resto da Corporación. Ao abeiro do previsto nos artigos antes citados, esta alcaldía ao ter que ausentarse do termo municipal por motivos persoais o día 16 de agosto de 2019, en uso das súas atribucións, resolve: Primeiro. –Delegar na primeira tenente de alcalde, dona María del Carmen González García, a totalidade das atribucións e funcións desta Alcaldía susceptibles de delegación de acordo co disposto no artigo 21 da LRBRL, o día 16 de agosto de 2019. Segundo. –Notifíquese esta resolución a interesada a efectos da súa aceptación expresa e fágase público mediante a súa publicación no Boletín Oficial da Provincia, no taboleiro de anuncios, e na páxina web municipal, para xeral coñecemento.” Muros, 14 de agosto de 2019. A alcaldesa María Inés Monteagudo Romero
20/08/2019 | Administración LocalMunicipal
Carballo
Declaración de intereses dos/as concelleiros/as do Concello de Carballo

Declaración de intereses dos/as concelleiros/as do Concello de Carballo En cumprimento do establecido no artigo 75.7 da Lei 7/1985, do 2 abril, reguladora das bases do réxime local (LBRL), faise público que todos os concelleiros da Corporación Municipal de Carballo que resultaron electos, tralas eleccións locais celebradas o 26 de maio do 2019, presentaron as declaracións de incompatibilidades e actividades económicas e as de bens patrimoniais e de participación en sociedades de todo tipo, que foron inscritas no Rexistro de Intereses que está depositado na Secretaría do Concello. Carballo, 13 de agosto de 2019. O alcalde D. Evencio Ferrero Rodríguez
20/08/2019 | Administración LocalMunicipal
Ribeira
Anuncio da conta xeral do exercicio 2018

ANUNCIO CONTA XERAL DO EXERCICIO 2018 Formulada e rendida a conta xeral do orzamento desta corporación correspondente ao exercicio de 2018, e informada pola Comisión Especial de Contas, exponse ao público cos documentos que a xustifican, polo prazo de quince días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais Riveira, 13 de agosto de 2019. O ALCALDE Manuel Ruiz Rivas
20/08/2019 | Administración LocalMunicipal
Fisterra
Notificacion expediente de obriga limpeza de biomasa a nome de Manuel Montero Aran nuha parcela de Sardiñeiro de Abaixo

Ao ser imposible notificar a Carmel Wainwright Gasion, o inicio da tramitación do expediente de requirimento de traballos de xestión de biomasa na parcela que se localiza na rúa da Coruña da localidade de Sardiñeiro de Abaixo deste termo municipal, con referencia catastral número 0844905MH8504S0001JG, realízase a notificación mediante a súa publicación no Boletín Oficial da Provincia e no taboleiro de anuncios do Concello do seu último domicilio coñecido, de acordo co artigo 44 da Lei 39/2015, de 1 de outubro, do Procedemento Administrativo Común das Administracións Públicas. Polo presente edicto, cítase, para que compareza nas dependencias deste concello, no prazo de dez días naturais, que comezarán a contar a partir do día seguinte ao da publicación deste edicto no Boletín Oficial da Provincia, aos efectos de ser notificado. Transcorrido o devandito prazo sen comparecer, a notificación entenderase producida a todos os efectos legais o día seguinte ao do vencemento do prazo sinalado. Fisterra, 12 de agosto de 2019 O Alcalde-Presidente Asdo. José Marcote Suárez
20/08/2019 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de suplemento de crédito 2019-suple-04 de importe 5.708.776,90€ con destino a amortización de débeda bancaria municipal financiado co remanente líquido de tesourería para gastos xerais do exercicio 2018

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO 2019-SUPLE-04 DE IMPORTE 5.708.776,90 EUROS CON DESTINO A AMORTIZACIÓN DE DÉBEDA BANCARIA MUNICIPAL FINANCIADO CO REMANENTE LÍQUIDO DE TESOURERÍA PARA GASTOS XERAIS DO CONCELLO DO EXERCICIO 2018. O Pleno da Corporación municipal, en sesión extraordinaria celebrada o día 15 de xullo de 2019, aprobou inicialmente o expediente de modificación orzamentaria por suplemento de crédito 2019-SUPLE-04 dentro do vixente Orzamento municipal de 2018 prorrogado ao exercicio 2019, financiado co remanente líquido de tesourería para gastos xerais do Concello do exercicio 2018. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 14 de agosto de 2019 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/08/2019 | Administración LocalMunicipal
Ferrol
Intervención
Exposición pública da conta xeral

ANUNCIO Sumario: Exposición pública Conta Xeral A Conta Xeral deste Concello correspondente ao exercicio 2018 foi ditaminada pola Comisión Especial de Contas na sesión de data 13 de agosto de 2019. De conformidade co disposto no artigo 212.3 do Texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, exponse ao público nas oficinas da Intervención municipal por espazo de 15 días hábiles, durante os cales e 8 máis os interesados poderán presentar reclamacións, reparos ou observacións. Á súa vez, estará a disposición dos interesados na sede electrónica deste Concello www.ferrol. gal (apartado “Sede electrónica”, “Orzamentos”, “Conta xeral do Concello” ou ben, Apartado “Transparencia”, “Conta Xeral do Concello”). En Ferrol, asinado electrónicamente na data 13/08/2019 pola concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, M.ª Teresa Deus Trasobares (P. D. Resolución da Alcaldía de data 08/07/2019. BOP n.º 137, do 22/07/2019).
20/08/2019 | Administración LocalMunicipal
Muros
Anuncio de delegación de sinatura

A alcaldesa do Concello de Muros, o 14 de agosto de 2019, ditou o decreto que é do teor literal: “María Inés Monteagudo Romero, alcaldesa do Concello de Muros (A Coruña). O artigo 23.4 da Lei 7/1985, do 2 de abril, Reguladora das bases de réxime local (LRBRL), establece que o alcalde pode delegar o exercicio de determinadas atribucións nos membros da Xunta de Goberno Local sen prexuízo das delegacións especiais que para cometidos específicos pode realizar en favor de calquera concelleiro/a aínda que non pertenza a aquela. Ao abeiro do previsto no artigo antes citado, esta alcaldía considera oportuno delegar a sinatura diaria dos certificados de empadroamento a efectos de que a mesma non se vexa prexudicada polo exercicio das funcións propias da alcaldía, se é o caso de que a alcaldesa non poda atender tal cometido no intervalo horario no que se prevé dita sinatura no departamento de oficinas xerais. Polas razóns expostas e considerando que a delegación de tal cometido outorgará unha maior axilidade ó despacho da sinatura diaria e redundará nunha mellora da atención á cidadanía e polo tanto do interese público, esta alcaldía en uso das súas atribucións, resolve: Primeiro. –Delegar a sinatura dos certificados de empadroamento na concelleira dona María del Carmen González García, primeira tenente de alcalde, e no caso de vacante, ausencia ou enfermidade desta, no segundo e terceiro tenente de alcalde respectivamente e polo seguinte orde: don Ioan Teodor Ramiro Enrique Boukhalfa Sanchez Escobar e don Alex Antonio Guillart Butean, con efectos dende o día 19 de agosto de 2019. Segundo. –Notifíquese esta resolución á interesada a efectos da súa aceptación expresa e fágase público mediante a súa publicación no Boletín Oficial da Provincia, no taboleiro de anuncios, e na páxina web municipal, para xeral coñecemento En Muros.” Muros, 14 de agosto de 2019. A alcaldesa María Inés Monteagudo Romero
20/08/2019 | Administración LocalMunicipal
Cee
Delegación especial a favor de concelleira

RESOLUCIÓN ASUNTO: DELEGACIÓN ESPECIAL DA COMPETENCIA PARA RECIBIR O CONSENTIMENTO DE MATRIMONIO CIVIL. EXPEDIENTE DECRETO: 2019/G003/000447. ANTECEDENTES: Visto o escrito presentado, con data 01/08/2019 e n.º 201900000002528 de rexistro de entrada, por dona (.), con DNI *****756E, e don (.), con DNI *****205V, no que expoñen que desexan contraer matrimonio civil no Concello de Cee, o día 6 de setembro de 2019, ás 13.00 horas, no Salón de Plenos deste Concello, e solicitan que a dita celebración sexa oficiada pola concelleira municipal dona Jane Mary Susan Elaine Valcarcel Resalt Lasarte. Resultando que os contraíntes aportaron a copia do auto do Rexistro Civil de Corcubión, de data 10/05/2019, tramitado baixo o expediente 97/2019, autorizando o matrimonio civil entre os contraíntes sinalados. Considerando que, segundo o establecido no artigo 51.1 do Código Civil, as competencias de autorización do matrimonio civil cando este é realizado no Concello corresponden ao alcalde/sa deste ou ao concelleiro/a no que delegue. Considerando o disposto nos artigos 21.3 e 23.4 da Lei 7/1985, do 2 de abril, Reguladora das Bases de Réxime Local e 61.3 da Lei 5/1997, do 22 de xullo, de Réxime Local de Galicia. Visto o disposto no artigo 43 do RD 2568/1986, do 28 de novembro (ROF), no senso de que o alcalde pode efectuar delegación especial en favor de calquera dos concelleiros da Corporación referente a un asunto determinado. No uso das atribucións que me outorga a lexislación do réxime local, RESOLVO: 1.º.–DELEGAR na concelleira muncipal dona María del Carmen Díaz Freire, a competencia para que reciba o consentimento do matrimonio civil entre dona (.), con DNI *****756E, e don (.), con DNI *****205V, o cal terá lugar o día 6 de setembro de 2019, ás 13.00 horas, no Salón de Plenos da Casa do Concello de Cee.2.º.–A presente resolución terá efectos dende o momento da súa sinatura, sen prexuízo da súa publicación no BOP.3.º.–Que se lle comunique a presente resolución á concelleira delegada e se lle notifique aos contraíntes. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, martes 13 de agosto de 2019. A alcaldesa, Margarita Lamela Louzán A secretaria municipal, Rocío Hermida Cancela
20/08/2019 | Administración LocalMunicipal
Ribeira
Edicto de padróns e listas cobratorias do prezo público dos campamentos de conciliación de verán 2019: “Xoga con nós” e “Summer camp”

EDICTO Por Decreto da Alcaldía de data de hoxe aprobáronse as liquidacións correspondentes a: – Padróns e listas cobratorias do prezo público dos campamentos de conciliación de verán-2019: “Xoga con nós” e “summer camp”, actividades organizadas pola Concellería de Cultura dentro do programa de conciliación para o verán cultural 2019. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 14 de agosto de 2019 ao 24 de outubro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 12 de agosto de 2019. O alcalde Manuel Ruiz Rivas
20/08/2019 | Administración LocalMunicipal
Frades
Anuncio da aprobación do padrón de recollida de lixo 2019

Anuncio da aprobación do padrón de recollida de lixo 2019 Aprobado na Xunta de Goberno Local celebrada o 6 de agosto de 2019 o padrón fiscal da taxa de recollida e tratamento de lixo correspondente ao exercicio 2019, queda a disposición dos interesados na Secretaría do Concello, durante o prazo de 15 días, contados a partir do seguinte á publicación deste anuncio no BOP segundo o artigo 124.3 da Lei Xeral Tributaria. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes, a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padróns de contribuíntes, ao abeiro do establecido no artigo 14 do Real decreto lexislativo 2/2004, do 5 de marzo, de aprobación do texto refundido da Lei reguladora das facendas locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 14.2 l) do citado texto refundido da Lei reguladora das facendas locais, non poderá interpoñerse recurso contencioso-administrativo ante o Xulgado do Contencioso-Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por administrativo o citado recurso de reposición, de acordo co establecido nos artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Frades, 6 de agosto de 2019. Asdo.: Roberto Rey Martínez ALCALDE-PRESIDENTE
20/08/2019 | Administración LocalMunicipal
Corcubión
Anuncio

Por Resolución núm.322/2019, do 13 de agosto, o alcalde resolveu convocar procedemento público para a contratación laboral temporal dun conserxe e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias será de 10 días hábiles contados a partir do día seguinte ao da publicación desta convocatoria no BOP. O alcalde-presidente, Manuel Insua Insua
20/08/2019 | Administración LocalMunicipal
Oleiros
Persoal
Nomeamento de persoal técnico para o órgano de selección do procedemento para cubrir unha praza de arquitecto/a

ANUNCIO Por resolución da segunda tenente de alcalde delegada de Persoal n.º 2019003228, do 13 de agosto, ditada en uso das competencias atribuídas polo Decreto da Alcaldía n.º 2019002649, do 20 de xuño, aprobouse o seguinte en relación co órgano de selección do procedemento para cubrir, por persoal funcionario interino, unha praza de arquitecto/a (convocatoria publicada no BOP n.º 69, do 10 de abril, e corrección de erros no n.º 78, do 25 de abril): 1.–Nomear como asesor técnico do órgano de selección do procedemento selectivo para cubrir unha praza de arquitecto/a ao funcionario do Concello, que desenvolve o posto de arquitecto municipal, Alfredo Olañeta Rebolleda.2.–A citada persoa prestará os seus servizos como asesor técnico en todas as fases do proceso.3.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 13 de agosto de 2019. A segunda tenente de alcalde-delegada de Persoal Hodeia Dow Lacosta
20/08/2019 | Administración LocalMunicipal
Mugardos
Nomeamento concelleiras/os delegadas/os da alcaldía - Delegacións específicas.

A Sra. Alcaldesa do Concello de Mugardos, con data 13.08.2019, dictou a Resolución que de seguido se transcribe: “RESOLUCION DA ALCALDIA Nº 874/2019.- Asunto: NOMEAMENTO CONCELLEIRAS/OS DELEGADAS/OS DA ALCALDÍA - DELEGACIÓNS ESPECÍFICAS. En exercicio das atribucións que me outorgan os artigos 126 do Regulamento Orgánico Municipal e 43.4 do Regulamento de Organización, Funcionamento e Réxime Xurídico das Entidades Locais. E tendo en conta o establecido no artigo 8 do Regulamento Orgánico Municipal, e tra-la creación das comisións informativas permanentes realizada na sesión plenaria de data 26.06.2019, pola presente, RESOLVO: PRIMEIRO.- Efectuar delegacións específicas nos/as concelleiros/as que de seguido se relacionan e, en consecuencia nomealos/as Delegados/as desta Alcaldía nos servizos que de seguido se indican: - Pablo Francisco Petrosyan Villalba: FACENDA E PARTICIPACIÓN CIDADÁ - Maria Sogues Serantes Mazzeo: DEPORTES E MOCIDADE SEGUNDO.- As presentes delegacións comprenderán a dirección interna e xestión dos servizos correspondentes na materia indicada, incluída a sinatura dos actos de trámite relacionados coa área de actividade municipal delegada, e sen a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que este celebre, notificarase persoalmente aos/ás interesados/as para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 13 de agosto de 2019. A ALCALDESA, Asdo. MARÍA DEL PILAR DÍAZ OTERO
20/08/2019 | Administración LocalMunicipal
Negreira
Delegación para celebración de matrimonio

ANUNCIO Por Decreto da Alcaldía n.º 157/2019, de data 14 de agosto de 2019, esta Alcaldía acordou a delegación do exercicio de competencia para a celebración de matrimonio civil no concelleiro municipal e segundo tenente de alcalde, don Iván Guardado Porto, concretamente para o casamento a celebrar entre S. BOGDAN CONSTANTIN EVA ENCARNACION ROSIANU MARTINEZ IÑIGUEZ e MATEO AGUSTIN ALVIRA FERNANDEZ DE LAPEÑA. no salón de plenos deste Concello de Negreira o día 16 de agosto de 2019, ás 13.00 horas. O que se publica en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 14 de agosto de 2019. O alcalde Manuel Ángel Leis Míguez
20/08/2019 | Administración LocalMunicipal
Sada
Secretaría
Aprobación inicial da modificación de créditos número 21/2019

ANUNCIO Aprobación inicial da modificación de créditos número 21/2019 O Pleno do Concello, en sesión celebrada o día 13 de agosto de 2019, acordou aprobar inicialmente a modificación orzamentaria número 21 do orzamento 2019, correspondente ao expediente de crédito extraordinarios 2/2019. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 14 de agosto de 2019. O alcalde Óscar Benito Fernández Portela
20/08/2019 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva dos expedientes de suplemento de crédito 2019-suple-03 e de crédito extraordinario 2019-crext-05 financiado con remanente líquido de tesourería para gastos xerais do exercicio 2018.

ANUNCIO DE APROBACIÓN DEFINITIVA DOS EXPEDIENTES DE SUPLEMENTO DE CRÉDITO 2019-SUPLE-03 E DE CRÉDITO EXTRAORDINARIO 2019-CREXT-05. O Pleno da Corporación municipal, en sesión extraordinaria celebrada o día 15 de xullo de 2019 aprobou inicialmente o expediente de modificación orzamentaria por suplemento de crédito 2019-SUPLE-03 e de crédito extraordinario 2019-CREXT-05 dentro do vixente Orzamento municipal de 2018 prorrogado ao exercicio 2019, financiado co remanente líquido de tesourería para gastos xerais do Concello do exercicio 2018. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 14 de agosto de 2019 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/08/2019 | Administración LocalMunicipal
Brión
Edicto de prezo público

EDICTO A Xunta de Goberno Local, en sesión ordinaria celebrada o 13.08.2019, a teor do establecido na Ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou o seguinte prezo público, que se concreta na seguinte tarifa: 1.º) Prezo público pola asistencia á actividade: vacacións para terceira idade do Concello de Brión 2019: – Prezo público por persoa en habitación dobre: 750,00 €. – Prezo público por persoa en habitación individual: 844,00 €. O que se fai público para xeral coñecemento mediante anuncio no Boletín Oficial da Provincia. Brión, 13 de agosto de 2019. O alcalde José Luis García García